**Aspøy skole** er en barneskole i Ålesund med omkring 180 elever på 1.–7. trinn i 2018.

Skolebygningen
--------------

Skolebygningen er monumentalt anlagt og har flere ulike fløyer rundt skolegården. 
Tyngdepunktet rundt skolegården er hovedbygningen i tre fulle etasjer og i tillegg to i det halvvalmede taket som krones av et robust tårn med lavt valmet tak og en langstrakt løkkuppel med spir.

Sidefløyene er lavere og den ene har en åpen buegang mot skolegården.
Gårdsplassen er lukket med flere lave paviljonger som er tilføyet senere.
Gatefasaden til hovedbygningen er symmetrisk med et ornamentert inngangsparti som midtakse hvor kommunevåpenet er plassert over døren.
Den brede tempelgavlen er dekorert med et ankerjern med teksten "ANNO 1921" og taket er tekket med skifer.
Stilen er monumentalt nordisk nybarokk og beslektet med flere av arkitektkontorets andre samtidige arbeider.

Historie
--------

I mai 1918 vedtok Ålesunds formannskap å bygge en ny skole på Aspøy.
Skolen avløste Gamle Aspøy skole som var en trebygning fra 1867 øverst i Kirkebakken-Krikegata 33 (bygningen stod fram til 1983).

Bygningene ble tegnet av Kristianiafirmaet Morgenstierne & Eide og arbeidet med byggingen foregikk fra 1919 til 1922. 22. november 1922 ble skolen innviet og hadde til da kostet kr 2 272 742 og inneholdt 31 klasseværelser med spesialrom.
Det var også lokaler for tannklinikk, skolelege, skolebespisning og skolekjøkken og i kjelleren ble det bygget bad med svømmebasseng.

25. april 1940 ble skolen bombet og tårnet og øverste etasje ble ødelagt samt flere av bygningene påført skader som ble midlertidig utbedret.
I mai 1942 ble hele skolen overtatt av den tyske okkupasjonsmakten og brukt til lager og innkvartering.
I 1945 ble skolen bombet igjen, men fikk da mindre skader. 
I 1951 var krigsskadene på bygningene ferdig reparert.

I 2017 ble skolen nominert til Dronning Sonjas skolepris.

Elever og lærere
----------------

* Det største elevtallet var i 1933 da det gikk 1244 barn på skolen samtidig. På den tiden var det 35 klasser.
* I 1971 var det 700 elever ved skolen.
* I 1998 ble 270 elever fra 17 nasjoner fordelt på 14 klasser undervist av 28 lærere.
* I 2009 var det 235 elever.

Rektorer og skolebestyrere
--------------------------

I perioden 1971-1990 ble stillingstittelen skolebestyrer endret til rektor.

* Hans Jacob Vestad (1971-1990)

Bøker om skolen
---------------

* Grytten, Harald, Vestad, Hans Jacob, Engvik, Roger og Lilleheim, Karsten (2009). *Ei bok om Aspøyskolen*. [Ålesund]: Aarflot Havnevik. ISBN 9788299408738. CS1-vedlikehold: Flere navn: forfatterliste (link)

Referanser
----------

1. ↑  «ASPØY SKOLE». Ålesund kommune. udatert. Arkivert fra originalen 1. februar 2018. Besøkt 31. januar 2018.
2. 1 2 3 4 5 6 7 8 9 10 11 12 13 14 15  Geir Tandberg Steigan (udatert). «Murarkitektur i Ålesund: Aspøy skole, Aspegaten 14» **(norsk)**. arc!/arkitekturhistorie.no. Besøkt 31. januar 2018.
3. 1 2 3  Ann Sofie Godø (1998). «ASPØY SKOLE». I Asker, Kari. *"Fra guttalus til jugendhus": ei bok om Ålesund*. Ålesund: Ålesund kommune, Jubileumskontoret. s. 73-74. ISBN 8299489504.
4. ↑  Smp.no (6. september 2017). «Aspøy skole er nominert til Dronning Sonjas skolepris Aspøy skole i Ålesund er vårt fylke sin kandidat til å vinne prisen og få besøk av dronninga.» **(norsk)**. Sunnmørsposten. Besøkt 31. januar 2018.
5. 1 2 3  Frode Kleiveland (9. desember 2009). «Bok om Aspøy skole». *Sunnmørsposten* **(norsk)**.
6. 1 2  Kolleger ved Aspøy skole (6. desember 2011). «minneord». *Sunnmørsposten* **(norsk)**: 17.

Eksterne lenker
---------------

* Offisielt nettsted Rediger på Wikidata

* (en) Aspøy skole – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Nasjonalt skoleregister
 |